ผมเจอร้านนี้จากเวปไซต์ชื่อดังที่มีชาวต่างชาติใช้งานค่อนข้างเยอะ หลังจากไล่อ่านดูแล้วเกิดความแปลกใจว่า ความเห็นค่อนข้างขัดแย้งกัน แต่ส่วนใหญ่ไปทางค่อนข้างดีทีเดียว แถวอยู่ใกล้ขนาดนี้ ก็ไม่พลาดที่จะต้องไปลองครับ ร้านอยู่ในซอยสาธุประดิษฐ์ 19 หรือสามารถเข้าทาง นราธิวาสราชนริทร์ก็ได้ครับ อยู่ในโครงการที่มีร้านอาหารมากมาย ที่มี Max value นั่นเอง

แต่ก่อนเคยเดินผ่านหลายทีแต่ไม่ยักจะมีคนครับ วันนี้เดินเข้าอย่างไม่ลังเล ก็ไม่มีคนเช่นเคย มีโต๊ะผมโต๊ะเดียวเท่านั้น พนักงานต้อนรับเป็นภาษาอังกฤษสำเนียงอินเดียครับ บริการดีทีเดียว 

- แกงกระหรี่แกะ รสชาติเข้าเนื้อมากๆ เนื้อแกะเปื่อยยุ่ยอร่อยมากๆ อร่อยกว่าหลายๆร้านที่เคยทานมาในกรุงเทพครับ

- Chicken Tikka เมนูนี้เด็ดจริง อร่อยที่สุดเท่าที่เคยทานจากหลายๆร้าน เนื้อไก่นุ่มและยัง juicy อยู่ ข้างนอกเกรียมหอมกลิ่นเครื่องเทศมากครับ

- ข้าวหมกแกะ แต่น่าจะเป็นอบมามากกว่าครับมีการใช้แป้งนันปิดทับแล้วน้ำไปอบ เมนูนี้เด็ดจริงอะไรจริง ข้าว basmati หอมเครื่องเทศกำลังดี ร้อนๆนุ่มๆ บวกกับเนื้อแกะที่คลุกข้าวเครื่องเทศนุ่มๆอร่อยมากครับ

- Garlic Nan ผ่านมาตรฐานและเกินนิดๆครับ

ที่ประทับใจนอกจากอาหารแล้ว คือการบริการ กัปตันมีการถามว่าต้องการรสเผ็ดเพิ่มไหม เพราะเห็นเป็นคนไทย แถมมีการถามตอนจบว่ารสชาติเป็นยังไงอีก ควรประบปรุงไหม ผมให้เต็มครับทั้งบริการและรสชาติ

เต็มขนาดกล้าแนะนำคนอินเดียไปทานแล้วไม่น่าผิดหวังทีเดียว 

(อย่าคาดหวังแล้วจะได้สิ่งที่มากว่าคำว่าต้องการครับ)